​5 Foto's van sensasionele Suid-Afrikaanse huise | homify | homify
Johannes van Graan 22 October, 2017 05:00
Vandag se stukkie fokus op vyf sulke huise was lieflik aandag trek, nie net omdat hulle heelwat groter is as jou alledaagse skepping nie, maar ook omdat die kombinasie van materiale, kleure, teksture en vorms verseker dat die eindresultaat indrukwekkend én treffend is – super inspirerend, as jy dit nou so wil noem.
Kyk gerus of jy saamstem met ons keuses…
1. Die innoverende struktuur
Dié stylvolle skepping is te danke aan Two Five Five Architects, wat lekker rondspeel met lig en skadu – kyk net na daardie parmantige plafon/dak.
'n Lekker welige tuin met hope plantegroei voeg lekker groenigheid by, wat ook pragtig kontrasteer met die moderne styl van die huis.
2. Manjifiek en modern
Die kreatiewe mense by Urban Concept Architects in Pretoria is eerste op ons lysie met hierdie briljante skepping van hulle, wat weereens wys hoekom kontemporêre ontwerp soveel aandag geniet, nie net hier in Suid-Afrika nie, maar ook wêreldwyd.
Kyk net hoe lieflik maak die huis oop danksy die menigte glasdeure en groot vensters, om nie eers van daardie bekoorlike erf/tuin aan die agterkant te praat nie!
3. Een met die natuur
Ons volgende struktuur werk perfek saam met die natuur rondom hom, danksy Response Architecture.
Hierdie ontwerpers het gegaan vir 'n unieke buitekant wat op plekke amper deursigtig is, en dis juis hier waar die keuse van klimop soveel meer treffend te voorskyn kom. Natuurlik gaan daardie rustieke oppervlaktes van klip ook pragtig saam met die welige plantegroei.
4. 'n Meer tradisionele huis
Volgende op ons lys is 'n dubbelverdieping ontwerp deur Olivehill Architects, wat ons herinner aan 'n outydse, tradisionele plaashuis. En ook hierdie een bewys net weer hoe gewild dit in Suid-Afrika is vir wonings om 'n oopstyl-ontwerp te hê wat die buitekant na binne lok, of dit nou deur middel van glasdeure, balkonne of tamaai groot stoepe is.
5. Klassiek en fraai
Ons sluit af met 'n ander skepping wat mens ook terugneem na 'n eensame struktuur op 'n plaas landskap, hierdie keer deur Walker Smith Architects. Dié huis is 'n wonderlike voorbeeld van hoe tydloos die klassieke styl kan wees, en hoe dit by byna enige woonbuurt kan inpas (met 'n paar moderne/rustieke afwerkings bygevoeg, natuurlik).
Ons gunsteling deel? Beslis daardie stoepie met 'n tuinstelletjie en houtpergola – perfek vir enigiets van teetyd saam met vriende tot die lees van 'n boek op jou eie.